ไอลย์ ออฟ ด็อกส์ เกาะเซ็ตซีโร่หมา

| ไอลย์ ออฟ ด็อกส์ เกาะเซ็ตซีโร่หมา |
| --- | --- |
ใบปิดภาพยนตร์
กำกับ: เวส แอนเดอร์สัน
บทภาพยนตร์: เวส แอนเดอร์สัน
เนื้อเรื่อง:   เวส แอนเดอร์สัน  โรมัน คอปโปลา  เจสัน ชวาตซ์แมน  คูนิจิ โนมูระ 
อำนวยการสร้าง:   เวส แอนเดอร์สัน  สกอตต์ รูดิน  สตีเวน เรลส์  เจเรมี ดอว์สัน 
นักแสดงนำ:   ไบรอัน แครนสตัน  โคยุ รันคิน  เอ็ดเวิร์ด นอร์ตัน  ลีฟ ชไรเบอร์  บิล เมอร์เรย์  บ็อบ บาลาบาน  เจฟฟ์ โกลด์บลุม  สการ์เลตต์ โจแฮนส์สัน  คูนิจิ โนมูระ  ทิลดา สวินตัน  เคน วาตานาเบะ  อากิระ อิโตะ  เกรตา เกอร์วิก  อากิระ ทาคายามะ  ฟรานเซส แม็คดอร์มานด์  เอฟ. เมอร์รีย์ เอบราฮัม  โยจิโระ โนดะ  ฟิชเชอร์ สตีเวนส์  มาริ นัทสึกิ  นิจิโระ มูราคามิ  โยโกะ โอโนะ  ฮาร์วีย์ ไคเทล  แฟรงก์ วูด 
ผู้บรรยาย: คอร์ตนีย์ บี. แวนซ์
กำกับภาพ: ทริสตัน โอลิเวอร์
ตัดต่อ:   ราล์ฟ ฟอสเตอร์  เอ็ดเวิร์ด เบิร์ช 
ดนตรีประกอบ: อเล็กซานเดอร์ เดสปลาต์
บริษัทผู้สร้าง:   สตูดิโอบาเบลสเบิร์ก  อินเดียนเพนต์บรัช  อเมริกันเอมพิริคอลพิกเจอส์  
ผู้จัดจำหน่าย: ฟอกซ์เซิร์ชไลต์พิกเจอส์
วันฉาย:   15 กุมภาพันธ์ ค.ศ. 2018 (2018-02-15) (แบร์ลีนาเลอ)  23 มีนาคม ค.ศ. 2018 (2018-03-23) (สหรัฐ)  10 พฤษภาคม ค.ศ. 2018 (2018-05-10) (เยอรมนี)  28 มิถุนายน ค.ศ. 2018 (2018-06-28) (ไทย) 
ความยาว: 101 นาที
ประเทศ:   สหรัฐ  เยอรมนี 
ภาษา:   อังกฤษ  ญี่ปุ่น 
ทำเงิน: 64.2 ล้านดอลลาร์สหรัฐ
ไอลย์ ออฟ ด็อกส์ เกาะเซ็ตซีโร่หมา (ญี่ปุ่น: 犬ヶ島; โรมาจิ: Inu ga Shima; ทับศัพท์: Isle of Dogs; แปลตรงตัวว่า เกาะสุนัข) เป็นภาพยนตร์แอนิเมชันผู้ใหญ่อเมริกัน–เยอรมันรูปแบบสตอปโมชัน แนวดิสโทเปีย, สารคดีล้อเลียน, วิทยาศาสตร์แฟนตาซี, เสียดสีการเมือง, ถนนและโลดโผนตลก ฉายเมื่อ ค.ศ. 2018 เขียนบท, อำนวยการสร้างและกำกับภายนตร์โดย เวส แอนเดอร์สัน บรรยายโดย คอร์ตนีย์ บี. แวนซ์ ให้เสียงโดยนักแสดงนำจำนวนมาก ได้แก่ ไบรอัน แครนสตัน, โคยุ รันคิน, เอ็ดเวิร์ด นอร์ตัน, ลีฟ ชไรเบอร์, บิล เมอร์เรย์, บ็อบ บาลาบาน, เจฟฟ์ โกลด์บลุม, สการ์เลตต์ โจแฮนส์สัน, คูนิจิ โนมูระ, ทิลดา สวินตัน, เคน วาตานาเบะ, อากิระ อิโตะ, เกรตา เกอร์วิก, อากิระ ทาคายามะ, ฟรานเซส แม็คดอร์มานด์, เอฟ. เมอร์รีย์ เอบราฮัม, โยจิโระ โนดะ, ฟิชเชอร์ สตีเวนส์, มาริ นัทสึกิ, นิจิโระ มูราคามิ, โยโกะ โอโนะ, ฮาร์วีย์ ไคเทลและแฟรงก์ วูด ภาพยนตร์สร้างร่วมกันระหว่างสหรัฐและเยอรมันโดย อินเดียนเพนต์บรัช, อเมริกันเอมพิริคอลพิกเจอส์ของแอนเดอร์สัน ร่วมกับสตูดิโอบาเบลสเบิร์ก ภาพยนตร์ดำเนินเรื่องในเมืองญี่ปุ่นสมมติชื่อว่า เมกาซากิ เมื่อนายกเทศมนตรี เคนจิ โคบายาชิ ได้เนรเทศสุนัขทั้งหมดไปยังเกาะขยะ เนื่องจากโรคไข้หวัดใหญ่สุนัขระบาด อาตาริ หลานชายของโคบายาชิออกเดินทางตามหาสุนัขที่หายไปของเขา โดยได้รับความช่วยเหลือจากกลุ่มสุนัขที่นำโดยสุนัขจรจัด ชีฟ
แอนเดอร์สันเริ่มต้นพัฒนาภาพยนตร์ในเดือนตุลาคม ค.ศ. 2015 โดยใช้แอนิเมชันแบบสตอปโมชัน ให้เสียงโดย นอร์ตัน, แครนสตันและบาลาบาน ภาพยนตร์ได้รับแรงบันดาลใจจากภาพยนตร์ของ อากิระ คูโรซาวะและฮายาโอะ มิยาซากิ รวมถึงภาพยนตร์แอนิเมชันพิเศษช่วงวันหยุดเทศกาลที่สร้างโดย แรนคิน/เบสโปรดักชันส์ ภาพยนตร์แอนิเมชันเมื่อ ค.ศ. 1982 เรื่อง เดอะเพลกด็อก และ ทรามวัยกับไอ้ด่าง ของดิสนีย์ การถ่ายทำเริ่มต้นในเดือนตุลาคม ค.ศ. 2016 ที่ 3มิลส์สตูดิโอส์ในลอนดอนตะวันออก ฟอกซ์เซิร์ชไลต์พิกเจอส์ ได้ลิขสิทธิ์การจัดจำหน่ายภาพยนตร์ทั่วโลกในเดือนธันวาคม ค.ศ. 2016 โดยมีกำหนดฉายใน ค.ศ. 2018
ไอลย์ ออฟ ด็อกส์ เกาะเซ็ตซีโร่หมา เป็นภาพยนตร์เปิดเทศกาลภาพยนตร์นานาชาติเบอร์ลิน ครั้งที่ 68 ซึ่งแอนเดอร์สันได้รับรางวัลหมีเงิน สาขาผู้กำกับยอดเยี่ยม ภาพยนตร์ฉายแบบจำกัดในสหรัฐเมื่อ 23 มีนาคม ค.ศ. 2018 โดยฟอกซ์เซิร์ชไลต์ และฉายทั่วประเทศเมื่อ 13 เมษายน ภาพยนตร์ทำเงินทั่วโลกมากกว่า 64 ล้านดอลลาร์สหรัฐ ได้รับคำชื่นชมในด้านงานสร้างแอนิเมชัน, เนื้อเรื่อง, ดนตรีประกอบและความตลกหน้าตาย ภาพยนตร์ได้รับการเสนอชื่อเข้าชิงสองรางวัลในงานประกาศผลรางวัลออสการ์ ครั้งที่ 91 สาขาภาพยนตร์แอนิเมชันยอดเยี่ยมและดนตรีประกอบยอดเยี่ยม
ในภาพยนตร์ ไม่มีการแปลบทสนทนาภาษาญี่ปุ่นที่พูดโดยตัวละครที่เป็นมนุษย์ ยกเว้นผ่านล่ามหรือคำบรรยายเป็นครั้งคราว